রাজনৈতিক দলের এসব অভিযোগ অস্বীকার করে নির্বাচন কমিশন সচিব সিরাজুল ইসলাম বাংলা ট্রিবিউনকে বলেন, প্রতিদ্বন্দ্বী প্রার্থীরাই প্রতিদ্বন্দ্বিতা ছেড়ে প্রতিহিংসায় মত্ত হয়েছেন। সে কারণে এসব সহিংসতা ঘটছে। দেখতে পাবেন, যারা এসব করছেন, তারা কোনও না কোনও রাজনৈতিক দলের সঙ্গে সম্পৃক্ত রয়েছেন। ঘটনা ঘটাচ্ছেন তারা, আর উল্টো দায়ী করছেন কমিশনকে। দায়ী হওয়া উচিত ওই সব রাজনৈতিক দলেরই, যেসব দল সহিংসতা করছে।